Diari Oficial de la Generalitat Valenciana


Sumari del DOGV 7173, del 16-12-2013 (2013/11984)

ORDE 20/2013, de 3 de desembre, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària assagador de Mariola en el terme municipal d'Agres, província d'Alacant, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL 047 Ombria de Mariola.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7173

Data del DOGV
:   16-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11201


Data del document
:   03-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 20/2013, de 3 de desembre, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària assagador de Mariola en el terme municipal d'Agres, província d'Alacant, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL 047 Ombria de Mariola. [2013/11316]  
Amb data 24 de gener de 2012, el responsable dinamitzador del parc natural de la Serra de Mariola, per mitjà de comunicació interna al Servici de Gestió d'Espais Naturals Protegits, sol·licita l'inici de l'expedient de delimitació i posterior amollonament parcial de les vies pecuàries assegador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent, Alcoi i Banyeres de Mariola, i de l'assegador de la Font Freda, en el terme municipal de Bocairent, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi.   
  
En la mencionada comunicació s'assenyala l'interés que hi ha per part d'alguns propietaris privats del parc natural de la Serra de Mariola per recuperar l'activitat ramadera i potenciar una raça autòctona valenciana com és l'ovella guirra.   
Per tot això, a fi de facilitar el trànsit ramader i donar viabilitat al pasturatge, s'indica que, des de l'any 2010, es va elaborar un projecte de determinació de les potencialitats pastorals, per a establir un pasturatge rendible i que servisca com a ferramenta de gestió del parc natural.  
  
La classificació de les vies pecuàries del terme municipal de Bocairent va ser aprovada per Orde Ministerial, de 22 d'octubre de 1968, que es va publicar en el Boletín Oficial del Estado de 5 de novembre de 1968.   
Amb data 4 de setembre de 2012, el director general de Medi Natural resol autoritzar l'inici de l'expedient de delimitació i posterior amollonament de la via pecuària assagador de Mariola en el terme municipal d'Agres, província d'Alacant, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL 047 Ombria de Mariola, amb subjecció a la legislació vigent.  
Durant la tramitació dels expedients s'han efectuat les actuacions procedents que es troben en estos. L'inici de les operacions de delimitació es publica en el Diari Oficial de la Comunitat Valenciana número 6908, el dia 22 de novembre de 2012, i es designa data, hora i lloc de l'inici de les operacions de fitació. Així mateix, l'inici d'estes operacions ha sigut objecte de publicació en el tauler d'edictes dels ajuntaments de Bocairent i Agres. A més, es va informar del dit acte els afectats per la via pecuària, així com els organismes interessats, per mitjà de la pertinent notificació. Les dites operacions de delimitació es van dur a terme el dia 20 de desembre de 2012.  
Finalitzades estes operacions, va ser formulada la proposició de delimitació, l'exposició al públic de la qual va ser anunciada en el Diari Oficial de la Comunitat Valenciana número 6971, el dia 22 de febrer de 2013, i es va establir un mes d'esta publicació en el Diari Oficial de la Comunitat Valenciana perquè els interessats puguen interposar les al·legacions o reclamacions oportunes. Així mateix, també es va complir el tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es va informar tots aquells contigus o ocupants d'esta via pecuària sobre l'exposició al públic del referit expedient, i se'ls atorga un termini de 15 dies per a al·legar i presentar tots els documents i justificants que estimaren pertinents en la defensa dels seus interessos.  
Una vegada finalitzats els terminis de l'exposició pública i del tràmit d'audiència no s'han presentat al·legacions, segons queda acreditat en el certificat de 24 d'abril de 2013, expedit pel secretari territorial de la Conselleria d'Infraestructures, Territori i Medi Ambient d'Alacant.  
Finalment, en la proposta de delimitació, es presenten els plànols que delimiten l'amplària legal que correspon a les vies pecuàries delimitades. Igualment, es consignen les superfícies intrusives dins de l'amplària legal.  
Les dades de l'assagador de Mariola són les següents:  
Longitud delimitada: 103,38 m.  
Amplària legal: 37,5 m.  
Superfície delimitada: 3.876,93 m².  
Superfície total intrusiva: 3.553,92 m².  
Nre. d'intrusions: 2.  
Vista la proposta del director territorial d'Alacant, de 27 de maig de 2013, favorable a l'aprovació de la delimitació parcial de la via pecuària assagador de Mariola en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL 047 Ombria de Mariola, en els termes indicats en l'informe de l'instructor de 30 d'abril de 2013, el contingut del qual es dóna ací per reproduït.  
  
Vist l'informe de la Secció de Gestió Forestal de la Direcció General del Medi Natural, de 12 de juliol de 2013, favorable a l'aprovació de la delimitació de la via pecuària referida.  
Vist l'informe del Servici d'Ordenació i Gestió Forestal, de 31 de juliol de 2013, favorable a l'aprovació de la delimitació parcial de la via pecuària citada, una vegada comprovada que la tramitació de l'expedient de delimitació és d'acord amb la legislació vigent.  
Vista la proposta del director general de Medi Natural, de 31 de juliol de 2013, favorable a l'aprovació de la delimitació parcial de la via pecuària citada.  
L'article 8 de la Llei 3/1995, de 23 de març, de Vies Pecuàries, definix a la delimitació com l'acte administratiu que definix els límits de les vies pecuàries de conformitat amb el que establix l'acte de la classificació.  
La delimitació es configura com acte subordinat a la classificació i com acte d'execució i complement de la classificació, ja que és en esta on es constaten les característiques físiques i l'existència de la via pecuària. Per això, la classificació de les vies pecuàries ha de precedir la delimitació i determina i limita l'àmbit d'eficàcia d'esta.   
Vist l'informe favorable de l'Advocacia, de 23 d'octubre de 2013.  
  
Vist el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat.  
Vist el Reglament Orgànic i Funcional de la Conselleria d'Infraestructures, Territori i Medi Ambient, aprovat pel Decret 85/2013, de 28 de juny, del Consell (DOCV 7057, 01.07.2013).  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants.  
  
  
ORDENE  
  
Primer  
Aprovar la delimitació parcial de la via pecuària assagador de Mariola en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL 047 Ombria de Mariola, d'acord amb la proposició de delimitació i els plànols que consten en l'expedient i les característiques dels quals són les següents:  
Les dades de l'assagador de Mariola són les següents:  
Longitud delimitada: 103,38 m.  
Amplària legal: 37,5 m.  
Superfície delimitada: 3.876,93 m².  
Superfície total intrusiva: 3.553,92 m².  
Nre. d'intrusions: 2.  
  
Segon  
Procedir a la cancel·lació total o parcial de totes les inscripcions registrals que siguen contradictòries amb les delimitacions.  
  
  
Tercer  
Iniciar la pràctica de l'amollonament de la via pecuària assagador de Mariola en el terme municipal d'Agres, en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL 047 Ombria de Mariola.  
  
  
Quart  
Portar a l'administració cadastral els límits de la via pecuària, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
Esta resolució serà notificada per la Direcció Territorial de València als interessats en este procediment. Contra esta resolució, que posa fi a la via administrativa, es podrà interposar recurs de reposició davant de la consellera d'Infraestructures, Territori i Medi Ambient, en el termini d'un mes, a comptar des de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, es podrà interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.  
  
València, 3 de desembre de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS